Volgens Poetin moet daar 'n internasionale koalisie teen terrorisme gevorm word; iets wat die VSA natuurlik nie kan steun uit hoofde van sy steun vir ISIS nie.
So nou het Poetin nogeens 'n meesterlike skuif gedoen — Rusland het toegetree met sy vegvliegtuie en die eerste berigte is dat ISIS-basisse in Sirië vernietig is in lugaanvalle. Duidelik was die VSA nie gereed hiervoor nie. En duidelik kan die VSA nie nou openlike steun aan ISIS verskaf nie, aangesien die hele wêreld se oë nou op die Midde Ooste gerig is. Rusland het die inisiatief oorgeneem en is besig om die Amerikaanse imperiale ambisies in die war te stuur.
Die arrogansie van die VSA in die internasionale arena word nou vir die eerste keer sedert die einde van die Koue Oorlog getoets en uitgedaag. En weereens is Rusland die ander hoofrolspeler. Maar anders as voorheen is die VSA hierdie keer die aggressor en Rusland die voorbeeld en leier vir die ganse wêreld. Die VSA het hom nog nooit deur enigeen laat voorskryf nie en ook nie toegelaat dat enige ander staat die inisiatief by hom oorneem nie en sal dit ook nie hierdie keer doen nie.